ປ. ໂອບາມາ ພົບປະກັບ ປ. ເມັດວີເດັຟ
ທ່ານໂອບາມາພົບປະສົນທະນາກັບ ທ່ານ Medvedev ປະທານາທິບໍດີ ຣັດເຊຍ ເລື້ອງນີວເຄລຍແລະອື່ນໆ ກ່ອນເດີນທາງກັບສູ່ສະຫະລັດ. ຄືນສູ່ສະຫະລັດ
ກ່ອນອອກເດີນທາງກັບຄືນສະຫະລັດນັ້ນ ປະທານາທິບໍດີ ໂອບາມາ ໄດ້ພົບປະກັບຄູ່ຕໍາແໜ່ງຂອງທ່ານຈາກຣັດເຊຍ ທ່ານ Dmitry Medvedev ຢູ່ຂ້າງນອກກອງປະຊຸມສຸດຍອດກຸ່ມ APEC ໃນວັນອາທິດ ມື້ນີ້ ເພື່ອທໍາການໂອ້ລົມສົນທະນາກັນເລື້ອງສົນທິສັນຍາວ່າດ້ວຍການລົດຜ່ອນອາວຸດນີວ ເຄລຍຕະຫລອດທັງເລື້ອງກອງປະຊຸມສຸດຍອດຂອງກຸ່ມ NATO ທີ່ຈະມາເຖິງນີ້ແລະເລື້ອງ ອື່ນໆອີກ ທ່ານໂອບາມາໄດ້ກ່າວຢໍ້າເຖິງຄວາມຕັ້ງໃຈອັນແນ່ວແນ່ຂອງທ່ານ ທີ່ຈະເຮັດສົນທິສັນຍາ START ໃຫ້ສໍາເລັດເສັດສິ້ນລົງໄປ ຊຶ່ງສົນທິສັນຍາທີ່ວ່ານີ້ຈະລົດກໍາລັງອາວຸດນີວເຄລຍ ຂອງສະຫະລັດແລະຂອງຣັດເຊຍ ລົງຫລາຍເຖິງ 1 ສ່ວນ 3 ນັ້ນ ທ່ານໂອບາມາກ່າວຕື່ມວ່າ ທ່ານໄດ້ສື່ສານໃຫ້ລັດຖະສະພາສະຫະລັດຮູ້ແລ້ວວ່າ ການໃຫ້ ສັດຍາບັນແກ່ຂໍ້ຕົກລົງ START ແມ່ນເປັນບຸລິມະສິດຂອງລັດຖະບານຂອງທ່ານ ສອງປະທານາທິບໍດີໄດ້ລົງນາມໃນສົນທິສັນຍາ START ໃນເດືອນເມສາຜ່ານມາ ແຕ່ທາງ ສະພານິຕິບັນຍັດຂອງທັງສອງປະເທດຍັງບໍ່ທັນໄດ້ໃຫ້ສັດຕະຍາບັນເທື່ອ ໃນເລື້ອນຶ່ງອີກ ທ່ານ Medvedev ກ່າວວ່າ ທັງສອງຝ່າຍໄດ້ທໍາຄວາມຄືບໜ້າຢ່າງຫລວງ ຫລາຍກ່ຽວກັບຄວາມສົນໃຈຂອງຣັດເຊຍໃນການຢາກເຂົ້າຮ່ວມໃນອົງການການຄ້າໂລກນັ້ນ ການພົບປະຫາລືກັນນີ້ຍັງໄດ້ເພ່ງເລັງໃສ່ເລື້ອງກອງປະຊຸມສຸດຍອດຂອງກຸ່ມເນໂຕຄັ້ງຕໍ່ໄປ ທີ່ ມີຂຶ້ນໃນນະຄອນ Lisbon ທີ່ມີວັດຖຸປະສົງ ເພື່ອປັບປຸງສາຍພົວພັນຂອງຣັດເຊຍໃຫ້ດີຂຶ້ນ ກັບກຸ່ມເນໂຕ ເລື້ອງການເສດຖະກິດໂລກ ສະຖານະການໃນອັຟການິສຖານ ແລະການລົງ ໂທດຕໍ່ອິຣ່ານນໍາ